Eurovision Song Contest 1973

250px 18. Eurovision Song ContestDatum7. Abrëll 1973StadLëtzebuerg (Lëtzebuerg)GebaiNeien Theater Stad LëtzebuergGewënner Anne-Marie David (Lëtzebuerg)Zuel vu Länner17Nei Participatiounen IsraelModeratiounHelga GuittonInterval Act Charlie RivelOfstëmmungsreegelAn der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn.

Den 18. Eurovision Song Contest (mat offiziellen Numm Concours Eurovision de la Chanson) war de 17. Abrëll 1973 zu Lëtzebuerg. Organiséiert gouf d'Eurovisioun dat Joer am Neien Theater zu Lëtzebuerg. Presentatrice war d'Helga Guitton.

Obwuel Israel als neit Land derbäikomm ass, waren nëmme 17 Länner am Grand Prix, well Malta an Éisträich net matgemaach hunn. Israel war dat éischt net-europäescht Land dat matgemaach huet. D'Sécherheetsmoossnamen hunn dowéinst staark missen erhéicht ginn.

Verschidde Sänger ware scho virdru mol eng Kéier dobäi, d'Marion Rung fir Finnland 1962, de Massimo Ranieri fir Italien 1971 an de Cliff Richard fir Groussbritannien 1968.

D'Reegel datt nëmmen an der Landessprooch gesongen däerf ginn, ass opgehuewe ginn. Et hunn awer just déi skandinavesch Länner dovu Gebrauch gemaach. Dës Reegel war awer nëmme bis 1976 gëlteg. Am Joer 1999 ass fir d'zweet agefouert ginn.

D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

D'Lidd vu Spuenien ass vu Kritiker accuséiert ginn e Plagiat vum jugoslaweschen Titel vun 1966 ze sinn. Et ass awer net sanktionéiert ginn a gouf och e groussen Erfolleg.

Déi éischt Plaz krut d'Vertriederin vu Lëtzebuerg, d'Anne-Marie David mat 4 Punkte Virsprong virum Grupp Mocedades (Spuenien). Déi drëtt Plaz krut de Cliff Richard, dee fir Groussbritannien ugetruede war.

Fir Lëtzebuerg war et schonn déi véiert Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Lëtzebuerg  Anne-Marie David  Tu te reconnaîtras  129 2.  Spuenien  Mocedades  Eres tú  125 3.  Groussbritannien  Cliff Richard  Power to All Our Friends  123 4.  Israel  Ilanit  Ey-sham  97 5.  Schweden  Nova  You're Summer – You Never Tell Me No  94 6.  Finnland  Marion Rung  Tom Tom Tom  93 7.  Norwegen  Bendik Singers  It's Just a Game  89 8.  Däitschland  Gitte  Junger Tag  85 8.  Monaco  Marie  Un train qui part  85 10.  Portugal  Fernando Tordo  Tourada  80 10.  Irland  Maxi  Do I Dream  80 12.  Schwäiz  Patrick Juvet  Je vais me marier, Marie  79 13.  Italien  Massimo Ranieri  Chi sarà con te  74 14.  Holland  Ben Cramer  De oude muzikant  69 15.  Jugoslawien  Zdravko Čolić  Gori vatra  65 15.  Frankräich  Martine Clémenceau  Sans toi  65 17.  Belsch  Nicole & Hugo  Baby Baby  58

 Um Spaweck 
 Eurovision.tv
 Eurovision.de
 diggiloo.net

 Edinburgh (Groussbritannien) 100px Brighton (Groussbritannien) ESC 1972 Eurovision Song Contest ESC 1974

1973
Kategorie:Musek 1973